AIŠKINAMASIS RAŠTAS

Dėl savivaldybės turto perdavimo UAB „Molėtų vanduo“ pagal turto patikėjimo sutartį

1. Parengto tarybos sprendimo projekto tikslai ir uždaviniai:

Tikslas – perduoti turtą – vandens gerinimo įrangą, vandentiekio ir nuotekų tinklus UAB „Molėtų vanduo“ pagal turto patikėjimo sutartį 20 metų savivaldybės savarankiškosios funkcijos - geriamojo vandens tiekimo ir nuotekų tvarkymo organizavimas - įgyvendinimui.

Pagrindinis uždavinys - teikti kokybišką vandenį Molėtų rajono savivaldybės gyventojams.

1. Siūlomos teisinio reglamentavimo nuostatos:

Lietuvos Respublikos vietos savivaldos įstatymo 6 straipsnio 30 punktas reglamentuoja, kad viena iš savivaldybėms priskirtų savarankiškųjų funkcijų yra - geriamojo vandens tiekimo ir nuotekų tvarkymo organizavimas. Molėtų rajono savivaldybėje šią funkciją įgyvendina UAB „Molėtų vanduo“, kurioje Molėtų rajono savivaldybė valdo 100 proc. akcijų. Todėl, vadovaujantis Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2021 m. sausio 28 d. sprendimu Nr. B1-19 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 5.2 papunkčiu, turtas perduodamas UAB “Molėtų vanduo“ pagal turto patikėjimo sutartį savivaldybės savarankiškosios funkcijos vykdymui. Šiuo sprendimu siūloma perduoti Savivaldybės turtą pagal patikėjimo sutartį, nes tik UAB „Molėtų vanduo“ specialistai galės tinkamai prižiūrėti ir eksploatuoti turtą.

3. Laukiami rezultatai:

Priėmus sprendimą perduoti vandens gerinimo įrenginių pastatus, vandentiekio ir nuotekų tinklus UAB „Molėtų vanduo“, savivaldybės turtas bus tinkamai apskaitytas ir eksploatuojamas.

4. Lėšų poreikis ir jų šaltiniai:

Lėšų poreikio nėra.

5. Kiti sprendimui priimti reikalingi pagrindimai, skaičiavimai ar paaiškinimai:

Perduodamas turtas Molėtų rajono savivaldybės turto pripažinimo nereikalingu arba netinkamu (negalimu) naudoti komisijos 2021 m. rugsėjo 13 d. nereikalingų arba netinkamų (negalimų) naudoti nekilnojamojo turto ir kitų nekilnojamųjų daiktų apžiūros pažyma Nr. T21-18 pripažintas nereikalingu administracijos veiklai ir pateiktas siūlymas direktoriui dėl turto naudojimo. Molėtų rajono savivaldybės administracijos direktoriaus 2021 m. rugsėjo 16 d. įsakymu Nr. B6-1025 „Dėl Molėtų rajono savivaldybės turto pripažinimo nereikalingu“ turtas pripažintas nereikalingu administracijos veiklai ir siūlymas Molėtų rajono savivaldybės tarybai perduoti UAB “Molėtų vanduo“ pagal turto patikėjimo sutartį savivaldybės savarankiškosios funkcijos vykdymui.